35 выпускнікоў Беларускай драматычнай студыі ў Маскве стварылі творчае ядро будучага калектыву, які напачатку называўся БДТ-2 (Беларускі дзяржаўны тэатр другі). Нашу гісторыю стваралі сапраўдныя карыфеі беларускага сцэнічнага мастацтва – Аляксандр Ільінскі і Цімох Сяргейчык, Павел Малчанаў і Канстанцін Саннікаў, Мікалай Звездачотаў і Анатоль Шэлег, Іосіф Матусевіч і Анатоль Трус, Алена Радзялоўская і Яніна Глебаўская,Фёдар Шмакаў і Зінаіда Канапелька... Сваю адметную старонку ў яе пазней упісалі Уладзімір Куляшоў і Галіна Маркіна, Георгій Дубаў і Яўген Шыпіла, Леанід Трушко і Мікалай Цішачкін, Генадзь Шкуратаў і Людміла Пісарава. Сёння традыцыі, закладзеныя іх выдатнымі папярэднікамі развіваюць і працягваюць як артысты старэйшага пакалення, так і таленавітая, вельмі перспектыўная моладзь.